Sandnes (Sør-Varanger)

Sandnes (skoltesamisk: Kueʹttjokk, nordsamisk: Goađak, kvensk: Kotajoki) er et boligområde i Sør-Varanger ti kilometer sør for Kirkenes. Tettstedet har egen barneskole, Sandnes skole og ligger mellom tettstedene Hesseng og Bjørnevatn  

På Sandnes ligger også Sandnes alpinsenter. Alpinbakken har ei heis og en renntrasé med en fallhøyde på 125 meter. På det samme fjellet ligger også Sandnes Idrettslags tre hoppbakker. På Sandnes skistadion har det tidligere vært arrangert Nordnorsk mesterskap i langrenn, senest i 2013. Stadionet ble også oppgradert til mesterskapet i 2013 og har nå FIS-godkjente løyper. Alle idrettsanleggene på Sandnes drives av Sandnes Idrettslag. 

Sandnes ligger ved Langfjorden. På sørsiden av fjorden ligger Sandnesdalen med bademuligheter og fiske rundt Sandneselva. I det samme området har Kirkenes Ryttersportsklubb sitt hovedanlegg, Stall fire vinder, der en av kommunens to ridehaller ligger.

Kategori:Bosetninger i Sør-Varanger